**ЛИСТА ИНДИКАТОРА ЗА ПРЕПОЗНАВАЊЕ ЛИЦА И ТРАНСАКЦИЈА ЗА КОЈЕ ПОСТОЈЕ ОСНОВИ СУМЊЕ ДА СЕ РАДИ О ПРАЊУ НОВЦА ИЛИ ФИНАНСИРАЊУ ТЕРОРИЗМА КОД ПРИРЕЂИВАЧА ИГАРА**

**НА СРЕЋУ ПРЕКО СРЕДСТАВА ЕЛЕКТРОНСКЕ КОМУНИКАЦИЈЕ**

1. Странка приступа са IP адресе (Internet Protocol address) из земље и/или региона који се налазе на тзв. ''црној листи''.
2. Странка је држављанин земље која не поштује стандарде за спречавање прања новца и финансирања тероризма.
3. Обвезник има сазнања да странка покушава да прикрије IP адресу.
4. Обвезник има сазнања да је странка била кажњавана за нека кривична дела.
5. Странка је политички изложено лице, односно домаћи и/или страни функционер.
6. Странка поседује картице које су издате на оф-шор (offshore) дестинацијама

или земљама које се налазе на тзв. ''црној листи''.

1. Странка захтева да се остварени добитак трансферише на неки други рачун, или на рачун трећег лица.
2. Странка у случају великог добитка избегава да потврди идентитет.
3. Странка се интересује за одређене пакете игара и сугерише, односно даје предлоге

појединих пакета.

1. Странка подноси, или је подносила захтев за регистрацију више корисничких налога са истим подацима.
2. Странка има вишеструке рачуне, или ''on line новчанике'' на којима појединачно не прелази износе уплате и/или исплате, о пријављивању по Закону о спречавању прања новца.
3. Странка има више банковних рачуна и наизменично их користи приликом учествовања у играма на срећу.
4. Детаљи банковних рачуна/платних картица, не одговарају регистрованим подацима о странци (идентитет превара/украдени идентитет).
5. Странка користи припејд картице за учествовање у играма на срећу.
6. Странка депонује готовину за допуну на свом евиденицоном рачуну, ради учествовања у играма на срећу преко средстава електронске комуникације.
7. Странка уплати релативно високи износ новца на свој евиденциони рачун и након одређеног периода га повлачи, без икаквих активности, или након врло малог учествовања у играма на срећу.
8. Странка редовно улаже велике новчане износе у играма на срећу, са најнижим прихватљивим нивоом губитка.
9. Странка улаже мало, али често, у играма на срећу, а његова годишња укупна потрошња је велика и знатно превазилази његове годишње приходе.
10. Више странака учестало ефикасно играју „једни против других“ игре на срећу које укључују више оператера (покер игре/чип дампинг).
11. Различите странке се повезују са истим банковним рачунима који користе, а са ког се полажу средства, или на који се исплаћују добици у играма на срећу (овлашћења по текућим рачунима).